proxectonos/corpus_dominio_legal_administrativo_tmp huggingface dataset:
DECRETO 239/1999, do 29 de xullo, polo que se regula a composición e funcións da Comisión Delegada da Xunta de Galicia para o Medio Ambiente.
CONSELLERÍA DA PRESIDENCIA E ADMINISTRACIÓN PÚBLICA — I. DISPOSICIÓNS XERAIS — 12/08/1999

A Comisión Delegada da Xunta de Galicia para o Medio Ambiente creouse polo Decreto 15/1994, do 4 de febreiro, coa finalidade de coordina-la política ambiental e establece-las liñas básicas de actuación nesta materia.
A nova estructura orgánica da Xunta de Galicia que establece o Decreto 347/1997, do 9 de decembro, obriga a adapta-la súa composición, polo que por iniciativa do conselleiro de Medio Ambiente e por proposta do conselleiro da Presidencia e Administración Pública, logo de deliberación do Consello da Xunta de Galicia na súa reunión do día vintenove de xullo de mil novecentos noventa e nove,
DISPOÑO:
Artigo 1º
A Comisión Delegada da Xunta de Galicia para o Medio Ambiente, creada polo Decreto 15/1994, do 4 de febreiro, estará integrada por:
a) Presidente:
Presidente da Xunta de Galicia.
b) Membros:
Conselleiro da Presidencia e Administración Pública.
Conselleiro de Economía e Facenda.
Conselleiro de Política Territorial, Obras Públicas e Vivenda.
Conselleiro de Industria e Comercio.
Conselleiro de Agricultura, Gandería e Política Agroalimentaria.
Conselleiro de Cultura, Comunicación Social e Turismo.
Conselleiro de Sanidade e Servicios Sociais.
Conselleiro de Pesca, Marisqueo e Acuicultura.
Conselleiro de Xustiza, Interior e Relacións Laborais.
Conselleiro de Medio Ambiente.
c) Secretaría técnica:
Exerceraa a Consellería de Medio Ambiente que preparará a orde do día e seguirá os traballos da comisión.
d) O presidente da comisión poderá convocar ás reunión desta a outros membros do Consello da Xunta de Galicia, a altos cargos da Administración da Comunidade Autónoma e, excepcionalmente, a aquelas persoas que poidan prestar unha contribución singular ó asunto de que se trate.
Artigo 2º
Son funcións da Comisión Delegada da Xunta de Galicia para o Medio Ambiente:
a) A adecuada coordinación da política de ambiente coas demais políticas sectoriais.
b) A aprobación das liñas básicas de actuación en materia de ambiente e desenvolvemento sostible.
c) Elaboración de informes e propostas para o Consello da Xunta de Galicia en materia de ambiente e desenvolvemento sostible.
d) As funcións e competencias que expresamente lle delegue o Consello da Xunta de Galicia.
Disposición derrogatoria
Queda derrogado o Decreto 15/1994, do 4 de febreiro, polo que se crea a Comisión Delegada para o Medio Ambiente, no que se opoña ó disposto neste decreto, e cantas disposicións contradigan o seu contido.
Disposicións derradeiras
Primeira.-Facúltase o conselleiro de Medio Ambiente para dictar cantas disposicións sexan precisas para o cumprimento e desenvolvemento deste decreto.
Segunda.-Este decreto entrará en vigor o día seguinte ó da súa publicación no Diario Oficial de Galicia.
Santiago de Compostela, vintenove de xullo de mil novecentos noventa e nove.
Manuel Fraga Iribarne
Presidente
Jaime Pita Varela
Conselleiro da Presidencia e Administración Pública
ORDE do 10 de agosto de 1999 pola que se autoriza a modificación do artigo 17.5º dos estatutos da Fundación Pedro Barrié de la Maza, Conde de Fenosa, e se inscribe no Rexistro de Fundacións deste protectorado.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 23/08/1999

Analizado o expediente de referencia, promovido pola Fundación Pedro Barrié de la Maza, Conde de Fenosa,
Resultando que esta fundación foi clasificada como benéfico-docente por orde da Consellería de Educación e Ordenación Universitaria do 17 de xullo de 1986, e que se encontra inscrita no Rexistro de Fundacións desta consellería co número 164,
Resultando que a Fundación Pedro Barrié de la Maza, Conde de Fenosa solicitou perante a Consellería de Educación e Ordenación Universitaria a modificación do punto 5º do artigo 17 dos seus estatutos,
Vista a Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro, de reforma da Lei 7/1983; así como o Regulamento de organización e funcionamento do protectorado das fundacións de interese galego, aprobado polo Decreto 248/1992, do 18 de xuño, e a carta fundacional da referida fundación e as súas posteriores modificacións,
Considerando que as fundacións de interese galego poden modifica-los seus estatutos coas condicións previstas no artigo 38 do citado regulamento,
Considerando que na tramitación do expediente se cumpriron os requisitos esixidos no artigo 10 da Lei 7/1983, e 32 3º e 38 dO dito regulamento,
Considerando que esta modificación estatutaria é conforme coa vontade fundacional,
Esta consellería
RESOLVE:
Primeiro.-Autoriza-la modificación do punto 5º do artigo 17 dos estatutos da Fundación Pedro Barrié de la Maza, Conde de Fenosa, engadíndolle o seguinte parágrafo: Non obstante, con carácter excepcional, por ser excepcional a persoa que nel concorre, créase outra vicepresidencia, vinculada á persoa de Joaquín Arias y Díaz de Rábago, que a desempeñará mentres viva e que se extinguirá no momento do seu pasamento.
Segundo.-Practica-la inscrición desta modificación estatutaria no Rexistro de Fundacións deste protectorado, logo da publicación da presente orde no Diario Oficial de Galicia, data a partir da que entrará en vigor tal cambio estatutario.
Terceiro.-A presente disposición pon fin á vía administrativa, de acordo co establecido no artigo 109 c) da Lei 30/1992, de réxime xurídico das administracións públicas e do procedemento administrativo común.
Santiago de Compostela, 10 de agosto de 1999.
Celso Currás Fernández
Conselleiro de Educación e Ordenación
Universitaria
CORRRECCIÓN de erros.-Decreto 211/1999, do 17 de xuño, polo que se regula a pesca marítima de recreo.
CONSELLERÍA DE PESCA, MARISQUEO E ACUICULTURA — I. DISPOSICIÓNS XERAIS — 13/08/1999

Advertidos erros no devandito decreto, publicado no DOG nº 139, do pasado 21 de xullo, cómpre face-las oportunas correccións:
Na páxina 9.414, columna esquerda, artigo 6º.2 di: «Non obstante o sinalado no punto 2º do artigo 5 e 1 a) deste decreto, a Consellería...», debe dicir: «Non obstante o sinalado no punto 2º do artigo 5 e 1 a) deste, a Consellería...»
Na páxina 9.415, columna esquerda, artigo 14º, liña catro, di: «anzois, excluído o raño ou rastro, sostidos...», debe dicir: «anzois, excluída a raña ou rañeira, sostidos...».
DECRETO 237/1999, do 29 de xullo, polo que se declara ben de interese cultural, con categoría de sitio histórico, a favor das illas de San Simón e Santo Antón, sitas no concello de Redondela, provincia de Pontevedra.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 06/08/1999

Con data do 26 de abril de l999, publicouse unha Resolución do 2 de marzo, da Dirección Xeral de Patrimonio Cultural, pola que se incoaba expediente para a declaración de ben de interese cultural, con
categoría de sitio histórico a favor das illas de San Simón e Santo Antón, sitas no concello de Redondela, provincia de Pontevedra.
A tramitación do expediente levouse a cabo de acordo coa Lei 8/1995, do 30 de outubro, do patrimonio cultural de Galicia (DOG do 8 de novembro), e demais desposicións concordantes.
Por proposta do conselleiro de Cultura, Comunicación Social e Turismo e logo de deliberación do Consello da Xunta de Galicia na súa reunión do día vintenove de xullo de mil novecentos noventa e nove,
DISPOÑO:
Primeiro.-Declarar ben de interese cultural, con categoría de sitio histórico a favor das illas de San Simón e Santo Antón, sitas no concello de Redondela, provincia de Pontevedra.
Segundo.-A zona da delimitación é a comprendida no anexo I e no plano do anexo II.
Terceiro.-O presente decreto será notificado ó Rexistro Xeral de Bens de Interese Cultural do Estado, ó Rexistro de Bens de Interese Cultural de Galicia, ó concello e os interesados.
Disposición derradeira
O presente decreto entrará en vigor o día seguinte ó da súa publicación no Diario Oficial de Galicia.
Santiago de Compostela, vintenove de xullo de mil novecentos noventa e nove.
Manuel Fraga Iribarne
Presidente
Jesús Pérez Varela
Conselleiro de Cultura, Comunicación Social e Turismo
ANEXO I
O contorno de protección das illas de San Simón e Santo Antón, de Redondela queda definido pola liña que une os puntos A-B-C-D, sendo:
A-B: tramo da envolvente equidistante 500 m do contorno das illas, desde o punto norte ata o punto suroeste.
B-C: liña que une este punto coa Punta Cantoira.
C-D: liña coincidente coa liña de preamar máxima viva equinoccial, unindo a Punta Cantoira e a Punta Sobreira.
D-A: liña cara ó leste que une a Punta Sobreira co punto A e pecha a delimitación.
ORDE do 30 de xuño de 1999 pola que se fixan os prezos de venda ó público de diversas publicacións da Consellería de Cultura, Comunicación Social e Turismo.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 06/08/1999

A Lei 13/1991, do 9 de decembro, de taxas, prezos e execcións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes, logo do informe favorable da Consellería de Economía e Facenda, e publicadas no Diario Oficial de Galicia.
Para cumprir este mandato e despois de emitido o preceptivo informe favorable pola Consellería de Economía e Facenda, esta consellería
DISPÓN:
Artigo único.
1. Quedan aprobados os prezos de venda ó público das publicacións editadas por esta consellería que se relacionan no anexo.
2. Estes prezos entenderanse, se é o caso, co IVE incluído.
Santiago de Compostela, 30 de xuño de 1999.
Jesús Pérez Varela
Conselleiro de Cultura, Comunicación Social
e Turismo
ANEXO
Lola García Saavedra: 800 ptas.
Ramón Astray: 800 ptas.
A Real Audiencia de Galicia. Catálogo de expedientes de apeo: 800 ptas.
Eu estaba na casa e agardaba que viñese a chuvia: 1.100 ptas.
Estrema Derrota: 1.000 ptas.
Vellos Tempos. A Festa de Aniversario: 1.000.
Diccionario de escritores gallegos: 3.000 ptas.
Saloucos, quince poetas da Terra Nai: 3.500 ptas.
IV Bienal de Lalín Pintor Laxeiro: 800 ptas.
A Carón do Mar: 1.000 ptas.
Marga Conde: 800 ptas.
Historia y descripción arqueológica de la basílica compostelana: 2.900 ptas.
Crunia. Porto de peregrinacións: 1.500 ptas.
Santiago. San Paio de Antealtares (versión galega e versión castelá): 2.500 ptas.
Santiago. San Martín Pinario (versión galega e versión castelá): 2.500 ptas.
St. James (versión inglesa): 2.500 ptas.
Santiago (versión galega): 2.500 ptas.
Santiago (versión castelá): 2.500 ptas.
Santiago (versión portuguesa): 2.500 ptas.
Saint Jacques (versión francesa): 2.500 ptas.
Puri del Palacio: 1.000 ptas.
Interculturalidad y Educación para el Desarrollo: 1.500 ptas.
Santiago Mayo: 1.500 ptas.
James Casebere, Asylum: 1.500 ptas.
Cerámica común de Santomé: séculos I a V: 2.000 ptas.
Alfredo Erias: 800 ptas.
Outra Mirada: 1.500 ptas.
Compostela na Historia: 2.000 ptas.
Santiago e os camiños de Santiago (versión galega e versión castelá): 2.500 ptas.
Cruces alzadas en honor do Señor Santiago na Diócese de Ourense (versión galega e versión castelá): 2.500 ptas.
Artistas Camiñantes en Ourense (versión galega e versión castelá): 2.000 ptas.
Santiago o Maior e a Lenda Dourada (versión galega e versión castelá): 2.500 ptas.
Novos Camiños (versión galega e versión castelá): 2.500 ptas.
Novos Camiñantes (versión galega e versión castelá): 2.500 ptas.
Xornadas Rafael Dieste: 1.800 ptas.
O Camiño de Santiago: 9.800 ptas.
Os traballos e os camiñantes: 300 ptas.
As catedrais de Galicia: 5.000 ptas.
Xelmírez ou a gloria de Compostela: 1.100 ptas.
Catálogo do Festival Internacional de Música de Galicia (versión galega e versión castelá): 2.500 ptas.
RESOLUCIÓN do 19 de xullo de 1999, da Dirección Xeral de Ordenación Educativa e Formación Profesional, pola que se modifica a estructura horaria de determinados ciclos formativos que figuran no anexo VI da Resolución do 10 de xuño de 1999 (Diario Oficial de Galicia do 19 de xullo).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 06/08/1999

Publicada no Diario Oficial de Galicia a Resolución do 10 de xuño de 1999, da Dirección Xeral de Ordenación Educativa e Formación Profesional, pola que se dictan instruccións para o desenvolvemento dos ciclos formativos de formación profesional específica no curso 1999-2000 e advertido erro no anexo VI (distribución horaria dos módulos que constitúen cada ciclo formativo), esta dirección xeral
RESOLVE:
Publicar de novo, e unha vez corrixida, a distribución horaria dos módulos que constitúen cada un dos ciclos formativos que figuran no anexo desta resolución.
Santiago de Compostela, 19 de xullo de 1999.
José Luis Mira Lema
Director xeral de Ordenación Educativa
e Formación Profesional
CORRECCIÓN de erros.-Resolución do 16 de xullo de 1999 pola que se ordena a publicación do acordo do Consello da Xunta de Galicia do 15 de xullo de 1999, polo que se modifica a relación de postos de traballo da Consellería de Familia e Promoción do Emprego, Muller e Xuventude.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 06/08/1999

Advertido erros na devandita resolución publicada no Diario Oficial de Galicia nº 140, do 22 de xullo de 1999 cómpre face-las oportunas correccións:
Na páxina 9.471, no centro de destino: «S.X. das Cualificacións»:
-No posto co código «FA.C04.00.003.15770.045, Servicio deseño e acreditación das cualificacións» na columna de forma de provisión onde di: «C» debe dicir: «LD».
-No posto co código «FA.C04.00.003.15770.046, Sección de acreditación das cualificacións» na columna de nivel, onde di: «28» debe dicir: «25».
Na páxina 9.472 no centro de destino «Casa da Xuventude (Tui)», onde di: «FA.C99.40.201.36440.005», debe dicir: «FA.C99.40.201.36540.005».
RESOLUCIÓN do 16 de xullo de 1999 pola que se emprazan as partes interesadas no recurso contencioso-administrativo 01/0000568/1999, interposto por José Antonio Ramos Martínez.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 06/08/1999

Con data do 6 de xullo de 1999, o Comité Galego de Xustiza Deportiva recibe da Sección Primeira da Sala do Contencioso-Administrativo do Tribunal Superior de Xustiza de Galicia providencia pola que se admite o recurso contencioso-administrativo 01/0000568/1999, interposto por José Antonio Ramos Martínez, contra a resolución do Comité Galego de Xustiza Deportiva do 22 de xaneiro de 1999 ó recurso número 528 (Federación Galega de Motociclismo), sobre a sanción da privación por seis meses da licencia federativa por dúas infraccións graves.
En consecuencia, a Secretaría Xeral para o Deporte acordou nesta data, e de conformidade co disposto no artigo 64 da Lei reguladora da xurisdicción contencioso-administrativa modificada pola Lei 10/1992, do 30 de abril, a remisión do expediente administrativo á referida sala, o que se lles notifica para xeral coñecemento a tódalas persoas interesadas no procedemento e son emprazadas para que poidan comparecer como parte en autos na Sección Primeira da Sala do Contencioso-Administrativo do Tribunal Superior de Xustiza de Galicia, no prazo de nove días.
Santiago de Compostela, 16 de xullo de 1999.
Jaime Pita Varela
Conselleiro da Presidencia e Administración
Pública
ORDE do 20 de xullo de 1999 pola que se autoriza o cambio de denominación do colexio de educación infantil primaria de Barbadás (Ourense).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 10/08/1999

Tendo en conta o artigo 8 do Decreto 374/1996, do 17 de outubro, polo que se aproba o Regulamento orgánico das escolas de educación infantil, colexios de educación primaria e colexios de educación infantil e primaria (DOG do 21 de outubro de 1996), así como os correspondentes informes, por proposta da Dirección Xeral de Centros e Inspección Educativa, esta consellería
DISPÓN:
Autoriza-lo cambio de denominación do centro que no anexo se relaciona.
Santiago de Compostela, 20 de xullo de 1999.
Celso Currás Fernández
Conselleiro de Educación e Ordenación
Universitaria
ANEXO
Provincia: Ourense.
Concello: Barbadás.
Localidade: A Valenzá.
Código do centro: 32016789.
Denominación: colexio de educación infantil primaria de Barbadás.
Nova denominación: colexio de educación infantil primaria Filomena Dato.
ORDE do 27 de xullo de 1999 pola que se dispón o cesamento de vocal en representación da Xunta de Galicia no Consello de Administración da Autoridade Portuaria de Vigo.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 09/08/1999

A Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, atribúelles ás comunidades autónomas as facultades de designación e separación dos vocais dos consellos de administración das autoridades portuarias de interese xeral do Estado, sitas no seu territorio.
O acordo do Consello da Xunta de Galicia, do 5 de marzo de 1999, faculta o conselleiro de Política Territorial, Obras Públicas e Vivenda para o exercicio das devanditas competencias.
Conforme o previsto no artigo 40 da Lei de portos do Estado e da mariña mercante, texto reformado pola Lei 62/1997, do 26 de decembro, disponse que a separación dos vocais do Consello de Administración será acordada polo órgano competente da Comunidade Autónoma, e, aceptada a renuncia da representante da Administración da Comunidade Autónoma de Galicia, xa que logo,
DISPOÑO:
Artigo único.
O cesamento de Mª Fernanda Blanco Fernández como vocal do Consello de Administración da Autoridade Portuaria de Vigo, en representación da Administración da Comunidade Autónoma de Galicia agradecéndolle os servicios prestados.
Santiago de Compostela, 27 de xullo de 1999.
José Cuíña Crespo
Conselleiro de Política Territorial, Obras Públicas
e Vivenda
ORDE do 4 de agosto de 1999 pola que se resolve o concurso público convocado na Orde do 28 de xaneiro de 1999 (Diario Oficial de Galicia do 9 de febreiro), pola que se regula a concesión de subvencións ás asociacións e institucións privadas sen fin de lucro e entidades análogas para fomenta-lo coñecemento e o uso social da lingua galega.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 20/08/1999

A Orde do 28 de xaneiro de 1999 (DOG do 9 de febreiro) regula a concesión de subvencións ás
asociacións e institucións privadas sen fin de lucro e entidades análogas para fomenta-lo coñecemento e o uso social da lingua galega.
Visto o informe-proposta formulado pola comisión constituída ó abeiro do artigo 8 da devandita orde, esta consellería
DISPÓN:
Artigo 1º
A concesión de axudas na contía que se indica ós proxectos relacionados no anexo I desta orde. Nesta relación inclúense os proxectos que non se subvencionan por non acadaren suficiente prioridade de acordo cos criterios establecidos na Orde do 28 de xaneiro de 1999.
Artigo 2º
Desestima-los proxectos que aparecen relacionados no anexo II por non atende-lo requirimento de emenda de erros no prazo establecido, de acordo co disposto no artigo 71 da Lei 30/1992, do 26 de novembro, de réxime xurídico das administracións públicas e do procedemento administrativo común.
Artigo 3º
Excluí-los proxectos relacionados no anexo III desta orde, por seren presentados fóra do prazo establecido no artigo 6 da orde de convocatoria ou por tratarse de suxeitos expresamente excluídos polo artigo 1 da orde de convocatoria.
Artigo 4º
As entidades ás que lles sexan subvencionados proxectos deberán presentar ante a Dirección Xeral de Política Lingüística a aceptación da subvención concedida no prazo máximo de dez días, contados a partir da publicación desta disposición no DOG, segundo o establecido no artigo 10 da Orde do 28-1-1999.
Artigo 5º
A presente disposición pon fin á vía administrativa, segundo o disposto no artigo 109 c) da Lei 30/1992, de réxime xurídico das administracións públicas e do procedemento administrativo común.
Disposición derradeira
A presente orde entrará en vigor o día seguinte ó da súa publicación no DOG.
Santiago de Compostela, 4 de agosto de 1999.
Celso Currás Fernández
Conselleiro de Educación e Ordenación
Universitaria
CORRECCIÓN de erros.-Orde do 14 de xullo de 1999 pola que se aproban as bases que rexerán o concurso público para a concesión de axudas para a realización de dous proxectos de investigación relativos ós centros de educación non universitarios de Galicia.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 11/08/1999

Producido erro, por omisión, na publicación da citada orde no DOG nº 145, do 29 de xullo de 1999 ó non ser publicado o modelo oficial de solicitude, procede efectua-la oportuna corrección e publica-lo modelo oficial de solicitude ó que se fai referencia no artigo 2 da citada orde.
CORRECCIÓN de erros.-Orde do 15 de xuño de 1999 pola que se convocan bolsas e axudas para a asistencia a congresos, simposios, seminarios ou cursos de verán, destinadas a estudiantes universitarios de segundo e terceiro ciclo ou recentemente titulados nalgunha das universidades do Sistema Universitario de Galicia.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 18/08/1999

Advertido erro na devandita orde, publicada no Diario Oficial de Galicia nº 145, do 29 de xullo de 1999, cómpre efectua-la seguinte corrección:
Na páxina 9.750, no artigo 3º, onde di: «Poderán optar a estas bolsas e axudas os estudiantes uni
versitarios de primeiro e segundo ciclo ou recentemente titulados nalgunha das tres universidades do Sistema Universitario de Galicia»; debe dicir: «Poderán optar a estas bolsas e axudas os estudiantes universitarios de segundo e terceiro ciclo ou recentemente titulados nalgunha das universidades do Sistema Universitario de Galicia».
DECRETO 241/1999, do 29 de xullo, polo que se acepta a cesión a título gratuíto á Comunidade Autónoma de Galicia dun terreo de 16.000 m, sito na parroquia de Valadares, no termo municipal de Vigo (Pontevedra), con destino á construcción dun centro de educación secundaria.
CONSELLERÍA DE ECONOMÍA E FACENDA — III. OUTRAS DISPOSICIÓNS — 18/08/1999

O Pleno da Corporación Municipal do Concello de Vigo, reunido en sesión que tivo lugar o día 21 de setembro de 1998, acordou cederlle á Comunidade Autónoma de Galicia un terreo de 16.000 m chamado Sobreira, na parroquia de Valadares, no termo municipal de Vigo (Pontevedra), con destino á construcción dun centro de educación secundaria.
Conforme os artigos 17.1º da Lei 3/1985, do 12 de abril, do patrimonio da Comunidade Autónoma de Galicia, e 34 do seu regulamento aprobado polo Decreto 50/1989, do 9 de marzo, a adquisición pura e simple de bens a título gratuíto ou lucrativo requirirá decreto do Consello da Xunta de Galicia, por proposta da conselleiro de Economía e Facenda. Así mesmo, os artigos 23.1º da mesma lei e 38.1º do regulamento establecen que non se poderán adquirir bens ou dereitos a título lucrativo cando o valor dos gravames, cargas ou afeccións impostos sobre eles supere o seu valor intrínseco; aínda que non se consideran carga, gravame ou afección os investimentos que teña que realiza-la Comunidade Autónoma para da-lo destino de uso xeral ou servicio público da súa competencia que fixe o cedente ou doador.
Na súa virtude, por proposta do conselleiro de Economía e Facenda, feita nos termos nos que o Concello de Vigo acordou a cesión logo de deliberación do Consello da Xunta de Galicia na súa reunión do día vintenove de xullo de mil novecentos noventa e nove,
DISPOÑO:
Artigo 1º
Acéptase a cesión gratuíta dun terreo chamado Sobreira, sito na parroquia de Valadares, no termo municipal de Vigo (Pontevedra), que a seguir se describe:
1. Terreo cunha superficie de 16.000 m, que linda: norte, comunidade de montes veciñais en man común de Valadares e propiedades privadas; sur, vía de acceso á universidade; leste e oeste, da comunidade de montes e man común de Valadares.
Aparece inscrito no Rexistro da Propiedade nº 2 de Vigo, a favor do Concello de Vigo, no tomo 1.952, libro 959, folio 75, predio 60.387-1.
Artigo 2º
O terreo cedido destinarase á construcción dun centro público de educación secundaria.
Artigo 3º
A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente documento público e á inscrición do ben no Rexistro da Propiedade a nome da Comunidade Autónoma.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo tódolos trámites necesarios para a efectividade deste decreto.
Santiago de Compostela, vintenove de xullo de mil novecentos noventa e nove.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
CORRECCIÓN de erros.-Orde do 12 de xullo de 1999 pola que se aproban as bases que rexerán a convocatoria de bolsas para a realización de estudios de terceiro ciclo nas universidades do Sistema Universitario de Galicia e se procede á súa convocatoria.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 12/08/1999

Advertido erro na citada orde, publicada no DOG nº 138, do 20 de xullo de 1999, cómpre proceder á súa rectificación:
-Na páxina 9.367, na base 9.-Aceptación da bolsa e pagamento, parágrafo catro, onde di: «Aquelas bolsas que se imputen á partida orzamentaria 07.05.322C.480.0 serán aboadas directamente, en pagamentos trimestrais, ós bolseiros.», debe dicir: «Aquelas bolsas que se imputen á partida orzamentaria 04.07.432A.480.0 serán aboadas directamente, en pagamentos trimestrais, ós bolseiros».
RESOLUCIÓN do 30 de xullo de 1999, da Secretaría Xeral da Consellería de Cultura, Comunicación Social e Turismo, pola que se ordena a publicación, no Diario Oficial de Galicia, do acordo do Consello da Xunta de Galicia do 29 de xullo de 1999, polo que se aproba definitivamente o Plan Sectorial Cidade da Cultura de Galicia, declarado como de incidencia supramunicipal.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 09/08/1999

En cumprimento do disposto no artigo 25.4º da Lei 10/1995, do 23 de novembro, de ordenación do territorio de Galicia, esta secretaría xeral dispón que se publique no DOG o acordo adoptado polo Consello da Xunta de Galicia na súa reunión do 29 de xullo de 1999, a parte dispositiva do cal é o seguinte texto literal:
«Aprobar definitivamente a declaración de incidencia supramunicipal do Plan Sectorial Cidade da Cultura de Galicia, de acordo co disposto no artigo 25.4º da Lei 10/1995, do 23 de novembro, de ordenación do territorio de Galicia». Este acordo será publicado no Diario Oficial de Galicia.
Santiago de Compostela, 30 de xullo de 1999.
Andrés González Muga
Secretario xeral da Consellería de Cultura,
Comunicación Social e Turismo
ORDE do 14 de xullo de 1999 pola que se fixa o prezo de venda ó público das publicacións Anuario de Estatística Agraria 1997, Fertilización Forestal, Agricultura e Ilustración e Pensamento Forestal no Século XX.
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 09/08/1999

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes, logo do informe favorable da Con
sellería de Economía e Facenda, e publicados no Diario Oficial de Galicia.
Para cumprir este mandato e despois de emitido informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ó público das publicacións editadas por esta consellería que se relacionan no anexo.
2. Este prezo entenderase con IVE incluído.
Santiago de Compostela, 14 de xullo de 1999.
Cástor Gago Álvarez
Conselleiro de Agricultura, Gandería e Política Agroalimentaria
ANEXO I
-Anuario de Estatística Agraria 1997: 6.500 pesetas.
-Fertilización Forestal: 2.000 pesetas.
-Agricultura e Ilustración: 3.200 pesetas.
-Pensamento Forestal no Século XX: 3.200 pesetas.
ORDE do 19 de xullo de 1999 pola que se autoriza definitivamente o centro privado Quiñones de León de Vigo (Pontevedra), para impartir educación secundaria obrigatoria.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 12/08/1999

Examinado o expediente instruído por instancia do titular do centro privado Quiñones de León de Vigo, no que solicita autorización definitiva para impartir educación secundaria obrigatoria.
Tendo en conta que o expediente foi tramitado pola Delegación Provincial da Consellería de Educación e Ordenación Universitaria de Pontevedra, que se remite cos informes correspondentes.
Vistos a Lei 1/1990, do 3 de outubro (BOE do 4), de ordenación xeral do sistema educativo, Real decreto 1004/1991, do 14 de xuño (BOE do 26), polo que se establecen os requisitos mínimos dos centros que imparten ensinanza de réxime xeral non universitarias, Decreto 133/1995, do 10 de maio (DOG do 22), sobre autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995 (DOG do 15 de decembro) que o desenvolve.
Considerando que concorren no expediente os requisitos esixidos nas disposicións vixentes para poder acceder ó solicitado.
Esta consellería, por proposta da Dirección Xeral de Centros e Inspección Educativa
DISPÓN:
Primeiro.-Autoriza-la apertura e o funcionamento no nivel de educación secundaria e, como consecuencia disto, establece-la configuración definitiva dos centros existentes no mesmo edificio ou recinto escolar, segundo se especifica no anexo.
Segundo.-Esta autorización producirá efectos progresivamente, a medida que se implanten as ensinanzas autorizadas de acordo co calendario de aplicación da nova ordenación do sistema educativo.
Terceiro.-Antes do inicio das ensinanzas de educación secundaria obrigatoria que se autorizan, a delegación provincial da Consellería de Educación e Ordenación Universitaria, logo do informe da Inspección Educativa, aprobará expresamente a relación de persoal que impartirá docencia no dito centro.
Cuarto.-O centro de educación secundaria que por este orde se autoriza, deberá cumpri-la norma básica da edificación NBE-CPI/1996, de condicións de protección contra incendios nos edificios, aprobada por Real decreto 2177/1996, do 4 de outubro (BOE do 29). Todo isto sen prexuízo de que teñan que cumprirse outros requisitos esixidos pola normativa municipal ou autonómica.
Quinto.-Queda o centro obrigado ó cumprimento da lexislación vixente e a solicita-la oportuna revisión cando teña que modificarse calquera dos datos que sinala esta orde.
Santiago de Compostela, 19 de xullo de 1999.
Celso Currás Fernández
Conselleiro de Educación e Ordenación
Universitaria
ANEXO
Provincia: Pontevedra.
Concello: Vigo.
Localidade: Vigo.
Enderezo: Travesía de Vigo, 36-38 interior.
Código do centro: 36011865.
Denominación específica: Quiñones de León.
Titular: Quiñones de León, S.L.
Composición resultante:
a) Centro de educación infantil: 3 unidades.
b) Centro de educación primaria: 6 unidades.
c) Centro de educación secundaria: 8 unidades de educación secundaria obrigatoria.
ORDE do 15 de xullo de 1999 pola que se fixa o prezo de venda ó público da publicación Servicios Sociais e Drogodependencias.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 09/08/1999

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6 sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ó público da publicación editada por esta consellería e que se relaciona no anexo.
2. Este prezo entenderase con IVE incluído.
Santiago de Compostela, 15 de xullo de 1999.
José María Hernández Cochón
Conselleiro de Sanidade e Servicios Sociais
ANEXO I
Servicios Sociais e Drogodependencias: 1.100 pesetas (6,61 euros).
ORDE do 5 agosto de 1999 pola que se resolve o concurso público convocado na Orde do 14 de xaneiro de 1999, pola que se regula a concesión de subvencións a empresas privadas encamiñadas a aumenta-lo coñecemento e o uso social da lingua galega.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 19/08/1999

Visto o informe-proposta realizado pola comisión reunida o 26 de xullo de 1999, de acordo cos artigos 7 e 8 da Orde do 14 de xaneiro de 1999, pola que se regula a concesión de subvencións a empresas privadas encamiñadas a aumenta-lo coñecemento e o uso social da lingua galega (DOG do 8 de febreiro), e atendendo ó disposto no artigo 9 da mesma orde,
DISPOÑO:
1. Concede-las axudas ós proxectos e polas contías relacionados no anexo I desta orde. Nesta relación inclúense os proxectos que non se subvencionan por non acadaren prioridade suficiente de acordo cos criterios establecidos na orde de convocatoria.
2. Desestima-los proxectos que aparecen relacionados no anexo II por non atende-lo requirimento de emenda de erros no prazo establecido, de acordo co disposto no artigo 71 da Lei 30/1992, do 26 de novembro, de réxime xurídico das administracións públicas e do procedemento administrativo común.
3. Excluí-los proxectos relacionados no anexo III desta orde, por seren presentados fóra do prazo previsto no artigo 6 da orde de convocatoria.
4. De acordo co previsto no artigo 10 da orde de convocatoria, as empresas ás que lles sexan subven
cionados proxectos deberán comunicarlle por escrito á Dirección Xeral de Política Lingüística a aceptación das subvencións concedidas, cos compromisos que isto impón, no prazo máximo de dez días contados a partir da publicación desta orde no DOG.
5. Esta orde ponlle fin á vía administrativa, segundo o disposto no artigo 109 c) da Lei 30/1992, do 26
de novembro, de réxime xurídico das administracións públicas e do procedemento administrativo común.
6. Esta orde entrará en vigor o día seguinte ó da súa publicación no DOG.
Santiago de Compostela, 5 de agosto de 1999.
Celso Currás Fernández
Conselleiro de Educación e Ordenación Universitaria
DECRETO 233/1999, do 29 de xullo, polo que se declara a urxente ocupación, para efectos de expropiación forzosa, polo Concello de Santiago de Compostela (A Coruña), dos bens e dereitos necesarios para a realización das obras do proxecto de construcción dun paso inferior baixo a N-525, saneamento, abastecemento e beirarrúas no núcleo do Eixo.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 05/08/1999

O Concello de Santiago de Compostela (A Coruña), en sesión celebrada o día 10 de setembro de 1998, aprobou o proxecto de construcción dun paso inferior baixo á N-525, saneamento, abastecemento e beirarrúas no núcleo do Eixo e na mesma sesión acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. O concello remitiu a documentación complementaria para a correcta tramitación do expediente con data en entrada no rexistro xeral da Consellería de Xustiza, Interior e Relacións Laborais o día 20 de xullo de 1999.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable con data 28 de xullo de 1999.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque os veciños da zona afectada polo expediente expropiatorio xa se manifestaran favorablemente, de forma individual e colectiva, á necesidade de levar a cabo as obras de que se trata, principalmente por razóns de seguridade viaria nun tramo no que a perigosidade para peóns e conductores é evidente.
Un excesivo atraso na realización do proxecto, motivado por un procedemento expropiatorio máis lento, podería supoñer que as condicións da perigosidade actuais se prolongasen demasiado.
A competencia para a declaración da urxente ocupación corresponde ó Concello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vintenove de xullo de mil novecentos noventa e nove,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a
urxente ocupación, polo Concello de Santiago de Compostela (A Coruña), para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de construcción dun paso inferior baixo á N-525, saneamento, abastecemento e beirarrúas no núcleo do Eixo.
Santiago de Compostela, vintenove de xullo de mil novecentos noventa e nove.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
ORDE do 12 de xullo de 1999 pola que se autoriza o cambio de denominación do Instituto de Educación Secundaria de Forcarei (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 05/08/1999

Tendo en conta o artigo 3, punto 1º do Decreto 324/1996, do 26 de xullo, polo que se aproba o Regulamento orgánico dos institutos de educación secundaria (DOG 156, do 9 de agosto 1996), así como os correspondentes informes, por proposta da Dirección Xeral de Centros e Inspección Educativa, esta consellería
DISPÓN:
Autoriza-lo cambio de denominación do centro que no anexo se relaciona.
Santiago de Compostela, 12 de xullo de 1999.
Celso Currás Fernández
Conselleiro de Educación e Ordenación
Universitaria
ANEXO
Provincia: Pontevedra.
Concello: Forcarei.
Localidade: Forcarei.
Código do centro: 36019323.
Denominación: Instituto de Educación Secundaria de Forcarei.
Nova denominación: Instituto de Educación Secundaria Chano Piñeiro.
RESOLUCIÓN do 15 de xuño de 1999, da Dirección Xeral de Relacións Laborais, pola que se ordena o rexistro e publicación, no Diario Oficial de Galicia, da revisión salarial do convenio colectivo galego de editoriais para o ano 1999.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 04/08/1999

Visto o texto para a revisión salarial do convenio colectivo de editoriais, que subscribiu a comisión negociadora do convenio colectivo o 25 de xaneiro de 1999, e de conformidade co disposto no artigo 90.2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, e o artigo 2 do Real decreto 1040/1981, do 22 de maio, sobre rexistro e depósito de convenios colectivos de traballo.
A Dirección Xeral de Relacións Laborais
ACORDA:
Primeiro.-Ordena-la inscrición da devandita revisión salarial no Rexistro Xeral de Convenios desta dirección xeral.
Segundo.-Remiti-lo texto original ó correpondente servicio deste centro directivo.
Terceiro.-Dispoñe-la súa publicación no Diario Oficial de Galicia.
Santiago de Compostela, 15 de xuño de 1999.
José María Fernández Olea
Director xeral de Relacións Laborais
Revisión salarial do convenio colectivo galego
de editoriais para o ano 1999
A comisión negociadora do convenio colectivo, en reunión ordinaria celebrada o 25 de xaneiro de 1999 adoptou o seguinte acordo:
-Actualización das retribucións salariais do ano 1999.
Consonte o artigo 7.3º.1 do convenio colectivo galego de editoriais establécese que:
Para o período comprendido entre o 1 de xaneiro de 1999 e o 31 de decembro de 1999, a porcentaxe de aumento da contía do salario base de convenio será equivalente ó IPC previsto polo Goberno central.
A comisión negociadora acorda proceder á actualización das retribucións consonte a táboa salarial anexa.
DECRETO 230/1999, do 15 de xullo, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto 245 P.O.L. 98 A Pastoriza, E.P. da estrada Lindín-Meira pola Pastoriza e Reigosa ó Carrizal, p.k. 4,3 ó 6,3.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 04/08/1999

A Deputación Provincial de Lugo, en sesión celebrada o día 25 de novembro de 1998, aprobou o proxecto de 245 P.O.L. 98 A Pastoriza E.P. da estrada Lindín-Meira pola Pastoriza e Reigosa ó Carrizal, p.k. 4,3 ó 6,3 e na sesión celebrada o día 22 de decembro de 1998 acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. A deputación remitiu documentación complementaria para a correcta tramitación do expediente, con data en entrada no rexistro xeral da Consellería de Xustiza, Interior e Relacións Laborais o día 22 de xuño de 1999.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada
no rexistro xeral da Consellería de Xustiza, Interior e Relacións Laborais o día 26 de marzo de 1999.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque as obras de referencia figuran nun programa de cooperación económico local e os terreos son necesarios para inicia-las obras dentro dos prazos sinalados pola normativa ó respecto.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día quince de xullo de mil novecentos noventa e nove,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de 245 P.O.L. 98 A Pastoriza E.P. da estrada de Lindín-Meira pola Pastoriza e Reigosa ó Carrizal, p.k. 4,3 ó 6,3.
Santiago de Compostela, quince de xullo de mil novecentos noventa e nove.
Manuel Fraga Iribarne
Presidente
Jesús Carlos Palmou Lorenzo
Conselleiro de Xustiza, Interior e Relacións Laborais
ORDE do 7 de xullo de 1999 pola que se resolve a cesión en propiedade de vehículos especialmente preparados ós concellos galegos para misións de protección civil.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 04/08/1999

Por Orde do 6 de maio de 1999 (DOG nº 96, do 21 de maio), a Consellería de Xustiza, Interior e Relacións Laborais anunciou medidas de apoio ós concellos galegos, consistentes na cesión de vehículos especialmente preparados para misións de protección civil.
Analizadas as solicitudes e a súa documentación, os servicios competentes da Dirección Xeral de Protección Civil emitiron o correspondente informe, e de conformidade co punto 5º da devandita orde
RESOLVO:
Primeiro.-Concederlles con cargo á aplicación 13.05.624.1, do programa 231A, dos orzamentos xerais da Comunidade Autónoma de Galicia para 1999, a cesión en propiedade dun vehículo todoterreo modelo Nissan Patrol longo, teito alto, 6 cc, diesel RD 28 equipado para misións de protección civil ós seguintes concellos:
Muros.
Padrón.
Val do Dubra.
Foz.
Ribadeo.
Vilamarín.
Vilar de Santos.
Xunqueira de Espadanedo.
Cerdedo.
Ribadumia.
Caldas de Reis.
Segundo.-Notificárlle-lo contido desta resolución ós concellos beneficiarios, especificando as condicións particulares que deberán cumprir, e que se formalizarán mediante convenio no que constará o acordo da cesión e a aceptación do cesionario.
Terceiro.-Contra esta resolución, que esgota a vía administrativa, poderase interpoñer recurso de reposición ante este mesmo órgano, no prazo dun mes contado a partir do día seguinte ó da publicación desta orde, ou recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de
dous meses contados a partir do seguinte ó da publicación desta orde. En todo caso, non se poderá interpoñer recurso contecioso-administrativo ata que sexa resolto expresamente ou se produza a desestimación presunta do recurso de reposición.
Santiago de Compostela, 7 de xullo de 1999.
Jesús Carlos Palmou Lorenzo
Conselleiro de Xustiza, Interior e Relacións
Laborais
DECRETO 231/1999, do 15 de xullo, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto 93 P.O.S. 98, A Pastoriza, alargamento e mellora da E.P. da estrada Viveiro-Meira pola Pastoriza e Reigosa ó Carrizal, p.k. 1,500 ó 3,600.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 04/08/1999

A Deputación Provincial de Lugo, en sesión celebrada o día 28 de agosto de 1998, aprobou o proxecto 93 P.O.S. 98 A Pastoriza. Alargamento e mellora da E.P. da estrada Viveiro-Meira pola Pastoriza e Reigosa ó Carrizal, p.k. 1,500 ó 3,600 e na sesión do día 22 de febreiro de 1999 acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 29 de xuño de 1999.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque as obras de referencia figuran nun programa de cooperación económica local e os terreos son necesarios para inicia-las obras dentro dos prazos sinalados pola normativa ó respecto.
A competencia para a declaración da urxente ocupación corresóondelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día quince de xullo de mil novecentos noventa e nove,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto 93 P.O.S. 98 A Pastoriza. Alargamento e mellora da E.P. da estrada Viveiro-Meira pola Pastoriza e Reigosa ó Carrizal, p.k. 1,500 ó 3,600.
Santiago de Compostela, quince de xullo de mil novecentos noventa e nove.
Manuel Fraga Iribarne
Presidente
Jesús Carlos Palmou Lorenzo
Conselleiro de Xustiza, Interior e Relacións Laborais